OpenLLM-France/wikimedia huggingface dataset:
# Juanjo Hidalgo

Juanjo Hidalgo (Laudio, 1961) arabar historialari, arkeologoa eta irakaslea da. Laudioalde Lanbide Eskolako historiako irakaslea Aunia Kultura Elkarteko arkeologoa.

## Jarduera

Felix Mugurutza filologo eta ikerlariarekin lankidetzan, Aunia aldizkaria zuzendu zuen, Aiaraldekeo historia, etnografia eta toponimiari buruzko artikuluak publikatuz.
Elexazarreko aztarnategiko kanpaina arkeologikoak zuzendu ditu eta bertan, Erromatar garaiko, eta zehazki Ko. I. eta II. mende bitarteko ekoizpen instalazio batzuk eta idi burudun aldare bat aurkitu zituen.
Gardeako Santa Krutz baselizako ondarea ikertu eta ezagutarazi du.
Bisita gidatuak egin izan ditu ondarea ezagutaraziz.

## Argitalpen batzuk

Huek dira bere ikerketen argitalpen batzuk:
* 2022. "Elexazar, un modelo de granja en la romanización del alto Nervión". Serieak: I Encuentro ECOA Lehen Topaketa. El espacio circumpirenaico occidental en la antigüedad: Novedades y actualizaciones. 2022/09/29
* 2021. "La torre bajo el castillo, Untzueta sobre Orozko. Arquitecturas del poder al servicio de los señores", Kobie, Paleoantropología, ISSN: 0214-7971, 38 Zk., 2021, 63-77 or.
* 2018. Juanjo Hidalgo erta beste batzuk: "Identificación de poblaciones de vid silvestre y parras guiadas sobre las fachadas de loscaseríos de la Cuadrilla de Ayala (Álava,España). Munibe, Cienc. nat. 66, 2018. 91-111 or., Donostia. ISSN 0214-7688 • eISSN 2172-4547
* 2003. "Leyendas de la casa de Mariaka y otros poemas inéditos, del escritor de Amurrio del s. XIX Luis de Lezama y Urquijo". AUNIA Kultura Elkartea, 2003 ekaina, 56 or.
* 2019. "Elexazar, un hito en la romanización del Alto Nervión". Aztarna, 52, Amurrioko Etnografia Elkartea, 44-50 or.
* 2018. "Elexazar. VIII. kanpaina". Arkeoikuska, 18, Eusko Jaurlaritza, 21-23. or.

## Erreferentziak

* ↑ (Gaztelaniaz) Martín, Susana. (2020-12-06). «Elexazar, 150 años de poblado romano» Deia (Noiz kontsultatua: 2023-08-20).
* ↑ «Gardeako Santa Krutz baselizako ondarea azaldu zuen Juanjo Hidalgok - Laudio» Aiaraldea.eus (Noiz kontsultatua: 2023-08-20).
* ↑ Larrabeiti, Jon Goikouria. (2020-10-14). «Juanjo Hidalgo: “70 bat auzoz eta 15 baselizaz osatutako unibertsoa da Zeberio. Non ikus daiteke hori?”» Geuria (Noiz kontsultatua: 2023-08-20).

## Kanpo estekak

* Datuak: Q121703172
# Juanjo Mena

Juan José Mena Osteritz (1965eko irailaren 21a, Gasteiz, Araba) musika klasikoko euskal herritar zuzendari bat da. Bere anaia Carlos Mena kontratenorra da eta arreba berriz Elena Mena kimika ikertzailea.
Mena Gasteizko Kontserbatorian ikasten hasi zen, gero Madrilgo Errege Kontserbatoriora iragateko, bertako maisuen artean Carmelo Bernaola (musikagilea eta orkestratzailea) eta Enrique García Asensio (zuzendaria) izan zituelarik. Guridi-Bernaola bekarekin Munich hirian Sergiu Celibidache zuzendaria eta maisuarekin ikasi zuen. 1997an Eusko Jaurlaritzak Mena Euskal Herriko Orkestra Gaztea zuzentzeko aukeratu zuen. Era berean Euskadiko Orkestra Sinfonikoaren zuzendaria ere bilakatu zelarik.
1999-2008 bitartean Mena Bilboko Orkestra Sinfonikoko zuzendari nagusia eta zuzendari artistikoa izan zen. Bilboko Orkestra zuzenduz Naxos Records argitaletxearentzako Jesus Guridi eta Andres Isasiren musikalanak grabatu zituen. 2004an EEBBko Baltimoreko Orkestra Sinfonikoaren zuzendari gonbidatua ere izan zen. Bestalde, 2007-2010 bitartean Genovako Carlos Felice antzokiko zuzendari nagusi gonbidatua ere izan zen. 2007tik Bergengo Orkestra Filarmonikoko zuzendaria ere bada, 2013 arteko kontratua duelarik.
2010an BBC Filarmonikak 2011-2012 denboraldian Mena bertako zuzendari nagusi gonbidatua izango zela iragarri zuen, hasierako 3 urtetarako kontratuarekin, urte bakoitzeko 12 kontzertu zuzenduz.
Gaur egun Mena, Noemi emaztea eta haien bi haurrak Arabako Legutio udalerrian bizi dira.

## Kanpo estekak

* Juanjo Menaren webgunea (Ingelesez) (Gaztelaniaz)
* Datuak: Q3752905
# Juanjo Puigcorbé

Juan José "Juanjo" Puigcorbé Benaiges (Bartzelona, 1955eko uztailaren 22a - ) kataluniar aktorea da.
2015eko martxoan Udal Hauteskundetarako ERC alderdiko Bartzelona hirirako bigarren hautagai bezala aurkeztu zen, 2015eko ekainaren 13an hiri horretako zinegotzi bilakatu zen. Independentista dela eta Katalunairen independentziaren alde dagoela adierazi du.

## Filmografia hautatua

* La vaquilla (1985)
* Los de enfrente (1993)
* El amor perjudica seriamente la salud (1997)
* Airbag (1997)
* La mirada del otro (1998)
* Trileros (2003)
* Inconscientes (2004)
* La conjura de El Escorial (2008)

## Ikus, gainera

* Bartzelonar ezagunen zerrenda
* Datuak: Q731554
* Multimedia: Juanjo Puigcorbé / Q731554
# Juanito Valderrama

Juanito Valderrama (Torredelcampo, Jaén, 1916ko maiatzaren 24a - Espartinas, Sevilla, 2004ko apirilaren 12a) espainiar flamenko kantaria izan zen, Espainiako kopla-abeslari nagusietako bat.

## Bizitza

Flamenkoaren barruan egin zituen lehen urratsak, baina berehala kopla eta espainiar kanta hobetsi zituen. Espainiako Gerra Zibilaren ondotik izan zituen urterik onenak. Francisco Franco jeneralaren eta bere gonbidatuen aurrean kantatu ohi zuen Francoren matxinadaren urteurrenaren kariaz uztailaren 18an egiten ziren ospakizun ofizialetan. Bere abesti ezagunen artean El emigrante, Su primera comunión edo El rey de la carretera aipa daitezke.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q762682
* Multimedia: Juanito Valderrama / Q762682
# Juanjo Artero

Juanjo Artero (Madril, 1965eko ekainaren 27a) zinema, antzerki eta telebista aktore espainola da. 14 urterekin pantaila txikian bere lehenengo papera antzeztu zuen: Verano azul telesailean Javi pertsonaiaren papera egin zuen. El Comisario seriean ere parte hartu du, Charly inspektorearen papera eginez. Horren ondoren El Barco telesailean parte hartu zuen eskola ontziko kapitainaren paperean.
Juanjo Arterok Antonio Mercero 1979. urteko udan igerileku batean ezagutu zuen. 14 urte zituenean, Antonio Mercerok proba batzuk egin zizkion eta aukeratua izan zen aktore izateko. Momentu horretan ez zeukan esperientzia aktore moduan. Bakarrik antzezlan bat egin zuen eskolan.
Telesail honetan lan egin eta gero, Jose Luis Fernándezekin duo musikal bat egin zuen, Verano azul telesaileko beste aktore bat zena. Pancho eta Javi izeneko Duo musikala 1982. urtean disko bat grabatu zuten. Segituan interpretaziora itzuli ziren telebistako serie askotara, pelikuletara eta antzezlanetara (gehienak Antonio Del Realek zuzenduak).
Bere interpretazio famatuena, Charlie Marquez inspektoreordearena izan zen Telecincoko El Comisario telesailean, 12 denboraldi iraun zuena, 1999-2001. urte bitarteetan.
Gainera, 2011ko urtarriletik 2013ko otsailera El Barco telesailean parte hartu zuen. Gaur egun Victor Reyes interpretatzen du Amar es para siempre telesailean.
* Datuak: Q5953999
* Multimedia: Juanjo Artero / Q5953999
# Jenny Jones (snowboarderra)

Jenny Marie Jones, Jenny Jones izenez ezagunagoa (Bristolen, Erresuma Batuan, 1980ko uztailaren 3a) snowboardean lehiatu zen atleta britainiarra da, maldetan espezializatua. Sotxiko 2014ko Olinpiar Jokoetan parte hartu zuen eta brontzezko domina irabazi zuen malda estiloko proban.

## Kirol ibilbidea

14 urterekin lortu zuen bere lehen babeslea, Rossignol. Bere lehen lehiaketa profesionala 16 urte zituen arte ez zen izan.
18 urterekin Alpeetan lana lortu zuen eta horra joan zen lehen aldia , horri esker hasi zen snowboardarekiko obsesioa.
Snowboardean hasi zenean ez zekien gauza handiak egiten, baina udaberri hartan bertan txapelketa batean lehiatu eta irabazi egin zuen. Horren ostean, jendea esaten hasi zen: “Bakarrik daki backflips-ak egiten, gimnasta delako.” Garai hartan txapelketak irabazteko egiteari utzi zion eta azkenean berriro egitea erabaki zuenean, jada ez zekien nola botatzen zituen. ,
Eskolan ez zen oso ikasle ona, baina kirolean ondo aritzen zen. Bere gurasoak oso zorrotzak ziren berarekin.

## Erreferentziak

* ↑ «Jenny Jones - la fecha del nacimiento, la vida familiar, lugar de nacimiento, a las cosas gloria, junto con ...» cumpleanosdefamosos.com (Noiz kontsultatua: 2022-01-24).
* ↑ (Gaztelaniaz) Jenny Jones (snowboard). 2020-12-01 (Noiz kontsultatua: 2022-01-24).
* ↑ (Gaztelaniaz) «Cómo ser pro (cuando te llamas Jenny Jones)» Red Bull (Noiz kontsultatua: 2022-01-24).
* ↑ Staff. (2019-01-27). «Jenny Jones Boyfriend 2022: Dating History & Exes» CelebsCouples (Noiz kontsultatua: 2022-01-24).

## Kanpo estekak

* Datuak: Q6179343
# Jenny Shipley

Jennifer Mary Shipley, Robson jaioa (Gore, 1952ko otsailaren 4a) zeelandaberritar politikaria da. Zeelanda Berriko lehen ministroa izan zen 1997tik 1999ra.
Marlborough Girls' College-n eta Christchurch College of Education-en ikasi zuen eta 1971tik 1976ra lehen hezkuntzako irakasle izan zen. 1986an Burton Shipleyrekin ezkondu zen.
Zelanda Berriko Alderdi Nazionaleko kide izan zen eta 1987an legebiltzarreko kide hautatu zuten. 1990eko hauteskundeetan Alderdi Nazionalak irabazi ondoren, Jim Bolger lehen ministroak Gizarte Ongizateko ministro izendatu zuen Shipley. Ondoren, Emakumeen, Osasunaren eta Garraioen ministro izan zen. 1997ko abenduan Jim Bolgerri Alderdiko buruzagitzarako erronka bota zion. Bolgerrek dimisioa eman zuen eta Shipley Zeelanda Berriko lehen emakume lehen ministro bihurtu zen.
Koalizio gobernu ezegonkor bat zuzendu zuen Zelanda Berria Alderdiarekin lehenik. 1999an Alderdi Laboristako Helen Clarkek garaitu zuen hauteskundeetan.
* Datuak: Q235996
* Multimedia: Jenny Shipley / Q235996
# Jenny Lind (Glasgow)

Jenny Lind, Eskoziako Glasgow hiriko barruti bat da, Clyde ibaiaren hegoaldean.

## Kanpo estekak

* Datuak: Q15229502
# Jenny Meadows

Jennifer Brenda "Jenny" Meadows (1981eko apirilaren 17a) atleta britainiar erretiratua da. Bere proba nagusia 800 metrokoa izan zen, nahiz eta lehenago 400 metroetan ere lehiatzen zuen. 2009ko Munduko Txapelketan brontzezko domina irabazi zuen, eta zilar bat 2010eko Munduko Pista Estaliko Txapelketan. Europako Atletismo Txapelketan, Meadowsek 2010ean zilarra lortu zuen aire librean, eta 2011n urrea. Nazioartean ere arrakasta izan zuen, Britainia Handiko 4 x 400 metroko errelebo-taldearen parte gisa.
Meadowsek 2011ko 800 m-ko Diamanteen Liga irabazi zuen. 2009an, betiko hirugarren emakume britainiar azkarrena izan zen, eta 2022 arte 8.a da. Txapeldun nazional britainiarra zen (gehienak pista estalian). Meadows Caster Semenya eta Alysia Montano bezalako atletekin batera, dopinaren aurkako lehiatzailea izan zen, batez ere Errusiakoen aurka, nazioarteko domina garrantzitsuak ukatu zizkieten atletetako batzuk zirela adierazi zuten prentsan.

## Lorpenak

Munduko Txapelketak :
| Urtea | Lekua | Domina | Proba |
| 2009 | Berlin | 03 ! | 800m |
| 2009 | Berlin | 03 ! | 4x400m |
| Europako Txapelketak ||||
| Urtea | Lekua | Domina | Proba |
| 2010 | Bartzelona | 02 ! | 800m |
| Munduko Pista Estaliko Txapelketak ||||
| Urtea | Lekua | Domina | Proba |
| 2010 | Doha | 02 ! | 800m |
| Europako Pista Estaliko Txapelketak ||||
| Urtea | Lekua | Domina | Proba |
| 2011 | Paris | 01 ! | 800m |
| 2011 | Paris | 02 ! | 4x400m |
| Europako txapelketak (Sub23) ||||
| Urtea | Lekua | Domina | Proba |
| 2001 | Amsterdam | 01 ! | 4x400m |
| 2003 | Bydgoszcz | 02 ! | 4x400m |
| Munduko txapelketak (Sub20) ||||
| Urtea | Lekua | Domina | Proba |
| 2000 | Santiago | 01 ! | 4x400m |
| Europako Taldekako txapelketak ||||
| Urtea | Lekua | Domina | Proba |
| 2009 | Leiria | 02 ! | 4x400m |
| 2011 | Stockholm | 01 ! | 800m |
| Kopa Kontinentala ||||
| Urtea | Lekua | Domina | Proba |
| 2018 | Annecy | 01 ! | 800m |
| Diamond League ||||
| Urtea | Urtea | Domina | Proba |
| 2011 | 2011 | 01 ! | 800m |

## Erreferentziak

* ↑ «Jenny Meadows – Profile» Power of 10 / thepowerof10.info.
* ↑ «Jennifer MEADOWS – Athlete profile» World Athletics.
* ↑ Bloom, Ben. (2014-12-14). «Jenny Meadows left angered by Russian drug claims» The Daily Telegraph ISSN 0307-1235..
* ↑ «Jenny Meadows: 'I almost retired because I didn't think clean athletes could win'» TheGuardian.com 2016-02-26.

## Kanpo estekak

* Datuak: Q257647
* Multimedia: Jenny Meadows / Q257647
# Jenny Rissveds

Jenny Rissveds (Falun, Suedia, 1994ko ekainaren 6a) suediar txirrindularia da, eta mendiko, landan zeharreko eta errepideko modalitateetan lehiatzen den kirolaria. Dominadun Olinpikoa da.

## Ibilbidea

Udako hiru Olinpiar Jokotan parte hartu zuen, 2016. eta 2024. urteen artean, eta bi domina lortu zituen, urrea 2016ko Rio de Janeiron eta brontzea 2024ko Parisen, landa zeharreko proban.
Urrezko domina bat irabazi zuen 2013ko Europako Mendi Txirrindularitza Txapelketan, kanporaketa proban.
2016an Olinpiar Jokoetan garaipena lortu ostean, depresio arazoak zirela eta, lehiatzeari utzi zion. 2019ko otsailean iragarri zuen lehiara itzuliko zela.

## Nazioarteko dominak

Olinpiar Jokoak :
| Urtea | Lekua | Domina | Lehiaketa |
| 2016 | Brasil Rio de Janeiro | | Mendiko bizikleta |
| 2024 | Frantzia Paris | | Mendiko bizikleta |
| Europako Txapelketa ||||
| Urtea | Lekua | Domina | Lehiaketa |
| 2013 | Suitza Berna | | Ezabatzea |

## Palmaresa

2022
* Gracia-Orlová etapa 1
* 1. postua, Suediako Errepideko Txapelketa
2023
* Gracia, eta etapa 1
* 1. postua, Suediako Erlojupeko Txapelketa
2024
* 3. postua, 2024ko Parisko Udako Olinpiar Jokoetan, mendi proban

## Erreferentziak

* ↑ (Gaztelaniaz) ESMTB.com. (2019-08-12). «Jenny Rissveds, una historia para recordar: "hace 2 años no quería seguir viviendo"» ESMTB.com (Noiz kontsultatua: 2024-08-12).
* ↑ ISSN https://olympics.com/en/news/mtb-olympic-champion-jenny-rissveds-inspirational..
* 1 2 (Ingelesez) published, Lyne Lamoureux. (2024-07-28). «‘It feels so great to come full circle’ - Jenny Rissveds on her Olympic mountain bike bronze medal» cyclingnews.com (Noiz kontsultatua: 2024-08-12).
* ↑ (Ingelesez) «“Never Give Up”: Jenny Rissveds describes coming “full circle”» www.uci.org (Noiz kontsultatua: 2024-08-12).
* ↑ www.eurosport.com (Noiz kontsultatua: 2024-08-12).
* ↑ (Ingelesez) McKall, Terry. (2019-09-13). «"Peaking" tells Jenny Rissveds' story in her own words» Canadian Cycling Magazine (Noiz kontsultatua: 2024-08-12).
* ↑ «Jenny Rissveds regresará a las carreras» montenbaik.com 14 de febrero de 2019.

## Kanpo estekak

* Jenny Rissveds - ProCyclingStats
* Datuak: Q16562637
* Multimedia: Jenny Rissveds / Q16562637
[Kategoria:2024ko Udako Olinpiar Jokoetako txirrindulariak]]
# Jenny Saville

Jenny Saville (Cambridge, Erresuma Batua, 1970) margolari ingelesa da, Young British Artists taldeko kidea. Batez ere emakume biluzien margolan monumentalengatik da ezaguna. Gaur egun Londres eta Palermo artean bizi eta lan egiten du. 2018ko urrian, historiako artista bizirik garestiena bihurtu zen enkante batean.

## Biografia

Glasgow School of Art-en ikasi zuen (1988-1992), eta sei hilabeteko beka bat eman zitzaion Cincinnatiko Unibertsitaterako. Ikasketak Slade School Of Fine Art-en amaitu zituen (1992-1993). Ikasketak amaitzean, Charles Saatchi bildumagileari interesatu zitzaion bere lana, eta hark hurrengo bi urteetan egingo zuen obra osoa erosi zion.

### Margolari ibilbidea

Savillek olio-pinturaren teknika tradizionalaren barruan garatu du bere ibilbidea, 1950eko eta 1960ko Figurazio Berriaren oinordeko den estilo figuratiboan, Rubens eta Lucian Freuden eraginez. 1992an debutatu zuenetik, emakumearen gorputzean oinarritu da gaia, eskala handiko pinturetan, oso ohikoak ez diren ikuspegietatik ikusten diren irudietan. Horietan, gorputzek haragizko mendiak dirudite, eta badirudi espazio osoa betetzen dutela. Hala, eremu genitalak erakusten dituzte, edo azalaren inperfekzioak eta zauriak, kolore distiratsuak, biziak, orbanez jarriak, eta tonu gorriak eta marroiak nagusitzen dira. Oro har, gorputz lodiak dira — askotan bere burua autoerretratatzen du —, eta haragiak tolesturak eta zimurrak eratzen ditu, haur batek heldu bati buruz duen ikuspegia diruditen forma monumentalekin. Courbetek eta Velazquezek inspiratuta, emakume erreala pintatzen du, gaur egun, inolako idealizaziorik gabe, edertasuna bilatu gabe, egia baino ez du bilatzen, eta —berak esaten duenez— «gorputzeko paisaiak» egiten ditu.
2018ko urrian, Sotheby 's enkante etxeak Propped (Lagundua) saldu zuen 10,8 milioi euroren truke, artista bizi batek egindako obra batengaitik inoiz ordaindu den preziorik altuena (enkantean)

## Lanak

Hauexek dira bere lan batzuk:
* Rosetta 2, 2005-2006
* Stare, 2005
* Rever, 2003
* Matrix, 1999
* Fulcrum, 1999
* Hyphen, 1999
* Closed Contact 12. zk., 1995-1996
* Knead, 1995
* Strategy (South Face/Front Face/North Face), 1994
* Branded, 1992

## Erreferentziak

* 1 2 Riaño, Peio H.. (9 de octubre de 2018). Jenny Saville, la verdadera víctima de la provocación de Banksy. ISSN 1134-6582..
* ↑ ISSN https://www.ttamayo.com/2017/04/la-pintura-jenny-saville/..
* ↑ ISSN https://www.mujerhoy.com/actualidad/201903/27/jenny-saville-pintora-britanica-cuadros-mujeres-desnudos-rev-20190327075148.html..
* ↑ Suzie Mackenzie. Debajo de la piel. .
* ↑ ISSN https://www.alejandradeargos.com/index.php/es/completas/32-artistas/41957-jenny-saville-biografia-obras-y-exposiciones..

## Kanpo estekak

* Datuak: Q441461
* Multimedia: Jenny Saville / Q441461
# Jenny Morris

Jane Alice (Jenny) Morris (1861eko urtarrilaren 17a – 1935eko uztailaren 11) brodatzaile ingelesa izan zen.

## Bizitza

Jenny Morris 1861ko urtarrilak 17an jaio zen Red House, Bexleyheath herriko Red House etxean jaio zen.
William Morris eta Jane Morrisen alaba nagusia zen eta May Morrisen ahizpa hurrengo urtean jaio zen.
Jenny Morris eta bere ahizpa etxean heziak izan ziren eta, epe motz batez, Notting Hill High School bigarren hezkuntzako eskolara joan ziren.
Oso azkarra zen eta Cambridge-eko tokian tokiko azterketak gainditu zituen, Oxford edo Cabridgeko emakumeentzako college batera joan ahal izateko. Hala eta guztiz ere, 1867an epilepsia agertu zitzaion eta hasieran oso arina zen arren, urteek aurrera egin ahala, gero eta gogorragoak bihurtu ziren gaixotasunaren erasoaldiak.
Gurasoak bizirik izan zituen artean, Londresen bizi izan zen bere etxean edo kostaldean, zaindari batez lagunduta. Amaren heriotzaren ostean, bere ahizpa May Morris arduratu zen haren zaintzaz.
Brodatzaile oso trebea izan zen Jenny Morris, bere ahizpa eta ama bezala.
Bere lana Londresko William Morris Gallery galerian dago gordeta. Lan horiek bere trebetasun handia erakusten duten arren, familiarentzat egindako piezak ziren bakarrik.
British Library liburutegian daude gordeta Jenny Morris eta Sydney Cockerell bere aitaren legelariaren arteko gutunak (1897-1919).
Over Stowey-n (Somerset) hil zen 1935eko uztailaren 11n, 74 urterekin, diabetesaren konplikazioen eraginez.

## Galeria

* Jane eta Jenny Morris, 1864 inguruan, H. Smith-en argazkia.
* Morris eta Burne-Jones familiak, Jenny atzean eskuinean eserita, Frederick Hollyer-ren argazkiak, 1874.

## Erreferentziak

* ↑ Marsh, Jan (1986): Jane and May Morris: A Biographical Story, 1839-1938.
* ↑ MacCarthy, Fiona. (1995). William Morris. A Life for our Time. Faber, 368 or..
* ↑ Bain, Rowan. (2017). "A Tale of Two Sisters: May and Jenny Morris". In Hulse, Lynn (ed.). May Morris. New Perspectives.. Londres: Friends of the William Morris Gallery, 42–55 or. ISBN 978-19108-85529..
* ↑ Parry, Linda. (2013-04-16). William Morris Textiles. V&A, 29 or. ISBN 978-1 85177 732 7...
* ↑ Davis, Celia. (2018). «Jenny Morris in her Own Voice: Letters to Sydney Cockerell, 1897-99» THE JOURNAL OF WILLIAM MORRIS STUDIES XXII (4): 31-46..
* ↑ Brown, Phillip. (2016-05-11). The Tragedy of Jenny Morris. .

## Kanpo estekak

* Jenny Morrisen argazkiak, The National Portrait Gallery, Londres.
* Jenny Morris William Morris Gallery.
* Jenny Morris, National Trust
* Datuak: Q20069917
# Jesus Rikardo Urteaga Repullés

Jesus Rikardo Urteaga Repullés "Txetxu" (Azkoitia, 1958-Caracas, 2020ko apirilaren 2) ETAren militantea, Frantziak atxilotu zuen eta Venezuelara deportatu zuen 1984an. Espainiako Auzitegi Nazionalaak haren estradizioa eskatu zuen 2006an baina Venezuelako agintariek ez zuten onartu. Gaixotasun luze baten ondorioz hil zen.

## Erreferentziak

* ↑ https://www.euskalkultura.eus/euskara/oroimenean/jesus-ricardo-urteaga-repulles

## Kanpo estekak

* Datuak: Q89769898
# Jesus Ugalde

Jesus Ugalde Uribe-Etxebarria (Bergara, 1957). Kimika Fisikoko katedraduna da Euskal Herriko Unibertsitatean. Valladolideko Unibertsitatean lizentziatu zen, eta kimikan doktoratu unibertsitate berean (1984). Doktoratu ondoko ikasketak egin zituen: Oak Ridge National Laboratory-n (Tennessee), 1984an; Dalhousie University-n (Kanada), 1986an eta 1989an, eta Cornell University-n,(AEB), 1992an.
Euskal Herriko Unibertsitateko Kimika Fakultateko irakasle da 1994az geroztik.
Bere ibilbide zientifikoan 300 argitalpen zientifiko baino gehiago ditu, hamarretik gora dira idatzi dituen liburuen ikuskapen artikuluak eta dibulgazio zientifikoko hogei. Euskaraz 2o baino gehiago dira bere ekarpenak.

## Sariak

* 2003an jaso zuen Euskadi Ikerketa Saria.
* 1997an X. M. Munibe ikerta-saria
* 1989an Kanadako National Sciences and Engineering Research Council saria
* 1989an ere Kanadako Halifax hirian Killam Post Doctoral Fellow Award saria.

## Kanpo-loturak

* Ironikoa bada ere, orain gehien erakartzen nauena alderantzizkoa da Ana Galarraga. Elhuyar aldizkaria. 2014.
* (Gaztelaniaz) Acercamiento a la Química Cuántica de la mano de Jesús Ugalde. Teknopolis, 2012-12-20.

## Erreferentziak

* ↑ Jesus Ugalde, Jakiunde
* ↑ «Jesús Ugalde Uribe-etxebarria» Euskomedia (Noiz kontsultatua: 2017-04-06).
* ↑ Jesus Maria Ugalde Uribe-Etxebarria :: Inguma - Euskal komunitate zientifikoaren datu-basea. (Noiz kontsultatua: 2017-04-06).
* ↑ (Gaztelaniaz) SP00064E. (2006-05-01). El profesor Jesús María Ugalde, premio Euskadi de investigación 2003. (Noiz kontsultatua: 2017-04-06).
* Datuak: Q29185992
# Jesus Zulet

Jesus Zulet Izura (Iruñea, Nafarroa Garaia, 1956) nafar marrazkilaria da. Iruñean jaio arren, aspaldi Madrilen bizi da. Arkitektura ikasi bazuen ere, ezaguna da marrazkilari, binetagile eta diseinatzaile gisa. El Correo taldeko egunkarietan argitaratzen dira bere eguneroko zintak baina bese hainbeste argitalpenetarako egin du lan: El Jueves, Diario 16, Pueblo, Disco Show, Diario de Navarra, El Cocodrilo, Navarra Hoy, La Golondriz, Eguna, Deia... Liburu ugaritan kaleratu dira bere marrazkiak, besteak beste , La otra historia del PSOE (1981), 1981-198 y nueve: Creo que así fue (1990), Europa en Viñetas (2000) eta Diez años de humor (2002). Hainbat erakusketatan parte hartu du, taldeka eta banaka, esaterako: Vamos a reírnos muy en serio del racismo (Madril, 1993), Euskadi, viñeta a viñeta (Bilbo, 2001), La democracia en viñetas (Madril, 2002), eta Tirabirak/Tiras que aflojan (Euskal Herria, 2016) Alcaláko Unibertsitateko Umorearen Quevedo Institutua delakoarekin kolaboratzen du baita irakasle lanetan ere.

## Kanpo estekak

* Tebeosfera
* Datuak: Q26271167
# Jesus Solaun

Jesus Solaun Gorostizaga (1903ko abenduaren 12a, Arrankudiaga, Bizkaia – 1979ko abenduaren 9a, Bilbo) bizkaitar politikari abertzale eta jeltzale bat izan zen.
Tuteran batxilergoa ikasi eta Zuzenbidea Bartzelona hasi eta Valladoliden amaitu zuen. 1930an Euskal Alderdi Jeltzaleko jarduerei ekin zien. 1935an Bizkai Buru Batzarra eta Euskadi Buru Batzarreko kide izendatu zuten, kargu horietan 1977. urterarte egon zelarik. 1962-1971 bitartean Joseba Rezola eta Ignacio Untzetarekin batera Euskadi Buru Batzarreko presidentea izan zen. 1937an preso hartu eta 1940 urtera arte El Puerto de Santa Maríako espetxean preso egon zen.
1941tik 1943ra EAJko barne buruzagi bakarra izan zen. Bilbon bizitzen egon ostean Donostiara igaro eta jan Juan Subiñas izen faltsupean bere jarduera klandestinoan jardun zuen. 1951ko Grebaren antolatzaileetako bat izan zen. Frankisten jazarpenaren ondorioz 111 egunez ezkutuan egon eta azkenik Iparraldera ihes egitea lortu zuen. 1952. urtera arte Baionan bizitzen egon ondoren Biarritzen ezarri zen.
1976an Bizkaira itzuli zen. 1977an EAJko Batzordeko lehendakaria izendatu zuten. 1979ko abenduaren 9an 76 urteko adinaz zendu zen.

## Kanpo estekak

* Datuak: Q12260367